News Update: Goldman Sachs เชื่อว่า AI จะผลักดัน ให้ดัชนี S&P 500 +1.5% ต่อปี หรือเท่ากับ +30% ในอีก 10 ปีข้างหน้า - FINNOMENA
Ben Snider นักกลยุทธ์ของบริษัทให้สัมภาษณ์กับ CNBC ว่า AI จะสามารถเพิ่มผลตอบแทนของ S&P 500 +1.5% ต่อปี นั่นหมายถึงผลกำไรที่เพิ่มขึ้น 30% หรือมากกว่านั้นในทศวรรษหน้า
18 พ.ค. 2566

Ben Snider นักกลยุทธ์ของบริษัทให้สัมภาษณ์กับ CNBC ว่า AI จะสามารถเพิ่มผลตอบแทนของ S&P 500 +1.5% ต่อปี นั่นหมายถึงผลกำไรที่เพิ่มขึ้น 30% หรือมากกว่านั้นในทศวรรษหน้า
การเกิดขึ้นของ ChatGPT แชทบอท AI ที่พัฒนาโดย OpenAI ทำให้ผู้คนหันมาสนใจใน AI มากขึ้น และนี่จะส่งผลกระทบต่อชีวิตประจำวันของหลายๆ คน รวมถึง ‘นักลงทุน’ ที่ต้องการตัวขับเคลื่อนการเติบโตของกำไรในช่วงเวลาที่ดอกเบี้ยสูงและเผชิญปัญหาห่วงโซ่อุปทาน
Snider มองว่า ที่มาที่แท้จริงของการมองโลกในแง่ดีของตลาดหุ้นมาจากการเพิ่ม productivity ด้วย AI เป็นที่ชัดเจนว่านักลงทุนที่ได้รับชัยชนะทันทีในตอนนี้ลงทุนในหุ้นเทคโนโลยี แต่คำถามสำคัญก็คือ ใครจะเป็นผู้ชนะในอนาคต
Goldman Sachs ชี้ให้เห็นว่า ในปี 1999 หรือ 2000 ช่วงฟองสบู่เทคโนโลยี คงเป็นเรื่องยากมากที่จะจินตนาการว่า Facebook หรือ Uber จะเปลี่ยนวิถีชีวิตของเรา 
Snider แนะนำให้กระจายการลงทุนในหุ้นสหรัฐฯ ในหุ้นวัฏจักรและหุ้น Defensive รวมถึงหุ้นกลุ่มพลังงานและเฮลท์แคร์ซึ่งมี Valuation ที่น่าสนใจ
ในระยะสั้น เขาคาดว่า Fed ได้เสร็จสิ้นการคุมเข้มนโยบายการเงินส่วนใหญ่แล้ว ซึ่งเริ่มเห็นสัญญาณหนึ่งของความกังวลในฤดูกาลผลประกอบการล่าสุดคือบริษัทใน S&P 500 เริ่มลดการใช้จ่ายภาคธุรกิจลงเล็กน้อย เพราะในฐานะบริษัท เมื่อดอกเบี้ยสูงขึ้น บริษัทจะไม่อยากออกหุ้นกู้ และเลือกที่จะลดค่าใช้จ่าย
ที่มา: https://www.cnbc.com/2023/05/18/goldman-sachs-ai-driven-gains-could-lead-to-30percent-sp-500-profit-spike.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
AI
Goldman Sachs
News Update
S&P500
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA